 Sidaa awgeed, waxay xubnahani ku gafeen qodobada xeerka Qaran ee Nimaadka Ururrada iyo Axsaabta Siyaasadda iyo Dastuurka xisbig KULMIYE, iyagoo shirar ka dhan ah shuruucda iyo siyaasadda xisbiga KULMIYE la galay hoggaanka xisbiyada mucaaradka ah ee UCID iyo WADDANI marar kala duwan, lana hayo caddaymahoodii, halka ay sidoo kalena codkooda ku caddeeyeen inay xisbiyadaasi kula jiraan wadahadal, isla markaana ay si gaar ah guddi ugu saareen wadahadalka ay la bilaabeen xisbiga WADDANI. 